Drogon (dug Breizh)

Drogon (950? - 958), kont Naoned, ha dug Breizh eus 952 da 958 a varvas en bugel.

Mab e oa da Alan II a Vreizh, anavezet ivez evel Alan al Louarn. E vamm, Roscille Bleaz, a oa c'hoar d'ar c'hont Tepot Iañ Bleaz. 

Ne oa nemet 2 vloaz pa varvas e dad digantañ. E eontr Tepot, a oa kulator dezhañ, a hastas dimeziñ e c'hoar intañvez da'r c'hont Foulk II . 
Rannet e voe Breizh etre an daou vreur-kaer: da Foulk kontelezh Naoned hag an dug yaouank da ziwall, da d-Tepot hanternoz ar vro. Nemet re bell e oa Breizh diouzh bro an eontr, ha neuze e fizias al labour ren e daou zen: 
 Juhel Béranger kont Roazhon,
 Wicohen arc'heskob Dol.

Pa varvas Drogon a-daol-trumm, e 958, e kavas tro  Kronikenn Naoned da lakaat ar muntr war-gont Foulk II: goulennet en dije digant magerez ar bugel skeiñ dour berv war e benn a-greiz ma oa o kibellat. 

Goude marvet Drogon e oa droug e Naonediz dre ma ne rae netra Foulk evit herzel ouzh ar Vikinged da zont el Liger, pa gavent aesoc'h ober freuz ha reuz e Breizh war-lerc'h marv Alan II. Neuze ez ejont da c'houlenn digant Hoel Iañ ha Gwereg, daou vab bastard da Alan II, ober war-dro o c'hontelezh. 

 En e raok:Alan al louarn Rouaned ha Duged Breizh thum|60 px952 – 958 War e lerc'h:Hoel I

 Mammenn 

Anavet eo buhez Drogon un tamm bennak gant Kronikenn Naoned en XIvet kantved. 
 Kronikenn Naoned, embannet gant Arthur de la Borderie: http://gallica.bnf.fr/ark:/12148/bpt6k638600

Rummad:Duged Breizh
Rummad:Istor Breizh en Xvet kantved
Rummad:Marvioù 958